钦定古今图书集成/历象汇编/岁功典/第049卷 > 《浙江志书》 > 乌程县
## 钦定古今图书集成/历象汇编/岁功典/第049卷 > 《浙江志书》 > 乌程县

五月二十日，分龙，郡邑长率僚属至黄龙洞祀龙神。
黄梅相传以芒种逢壬入梅，其时梅正熟也。谚云：“雨
打梅头无水洒犁头。”入梅之日，不可有雨。梅雨农家
赖以种田，俗名烧鹅汁。然不可多，多则水涝，难以栽
种。其时有雷则多鱼，无雷谓之哑黄梅。半月内不许
临灰浣衣，即《月令》毋刈蓝以染，毋烧灰、毋暴布之意。